रही उस व्यापारी की बात, तो वह बेचारा तो गफ़लत में मारा गया। पब्लिसिटी हासिल करने के लिए उसने आत्मदाह की घोषणा कर डाली, यदि वह हालात से तंग आकर आत्महत्या ही करना चाहता था तो मरने के और भी कई तरीके हैं जो कि कम पीड़ादायक है, जैसे ज़हर खा लेना, फ़ांसी लगा लेना, अपने को गोली मार लेना, लेकिन उसने आत्मदाह का ही मार्ग क्यों चुना? कारण सीधा और साफ़ है, बाकी किसी तरीके से यदि आत्महत्या करता तो किसी को उसे बचाने का मौका ही नहीं मिलता, और मरना तो वो चाहता ही नहीं था। दूसरी बात यह भी कि आत्मदाह में जो नाटकीय प्रभाव है वह किसी और तरीके में कहाँ!! उसे पूरी पूरी उम्मीद थी कि जब वह पैट्रोल आदि डालेगा तो लोग उसे रोक देंगे या पुलिस गिरफ़्तार कर लेगी और वह नारे लगाता हुआ चला जाएगा, या फ़िर जैसे ही आग लगाएगा तो तब तो उसे रोककर आग बुझा ही दी जाएगी!! परन्तु ऐसा हुआ कुछ नहीं, और कदाचित इस बात का एहसास उसे भी हो गया, तभी वह पूरी तरह आग की लपटों में घिरने के बाद चिल्लाने लगा!!